956c1661bbfee7060af58445b8a9219e
jeg overvejer at tilmelde mit website til en ”search pris” er det en god ide?
waimea.dk
2019.47
nej, normalt vil jeg anse det som en rigtig dårlig ide, at stille op til offentlige konkurrencer om markedsføring i søgemaskiner.
det gavner nemlig generelt set ikke din markedsføring i søgemaskiner – tværtimod er der rigtig stor risiko for, at det kan skade. særligt, hvis du er så ”heldig” at komme i nærheden af at vinde prisen. det er der flere gode grunde til – herunder:

unødig opmærksomhed skaber øget konkurrence
jo mere opmærksomhed der skabes omkring dine gode resultater i søgemaskinerne, jo større bliver konkurrencen, for din succeshistorie vil naturligvis tiltrække andre. det vil betyde, at dine omkostninger stiger, dækningsgraden falder og du alt i alt må leve med færre besøg, dårligere synlighed og en lavere roi.
unødig opmærksomhed fra søgemaskinerne kan skade!
der er ingen grund til aktivt at søge øget opmærksomhed fra søgemaskinernes redaktionelle personale, og det gør en ”search pris” konkurrence, hvis den ellers er godt nok markedsført.
jeg kender ikke til nogen websites, som klarer sig virkelig godt i søgemaskinerne, og altså burde vinde sådanne ”search priser”, som 100 % har overholdt alle googles guidelines. det er i praksis næsten umuligt.
hvis der skabes fokus på, hvor godt du gør det i søgemaskinerne – og dermed på en måde ”manipulerer” succesfuldt med google – så provokerer det ofte deres redaktører til, at kigge ekstra nøje på tingene. for de hader at fremstå i offentligheden, som nogle man let kan manipulere med. det er vel sådan set meget forståeligt.
search priser gavner kun dit ego!
for langt de fleste branchers vedkommende kommer du ikke til at lave et eneste salg mere, fordi du har fået en ”search pris”. sælger du f.eks. børnetøj eller el-artikler, er køberne hamrende ligeglade med, om du har vundet en eller andet markedsføringspris.
dermed tjener en ”search pris” alene til at styrke dit eget eller din seo-leverandørs ego, og da det direkte kan modarbejde effekten af netop din seo, synes jeg personligt, at det er virkelig dumt.